CELEX: 32017R1456
Language: sl
Date: 2017-08-10 00:00:00
Title: Izvedbena uredba Komisije (EU) 2017/1456 z dne 10. avgusta 2017 o spremembi Uredbe Sveta (EU) 2016/44 o omejevalnih ukrepih zaradi razmer v Libiji

11.8.2017   
            
            
               SL
            
            
               Uradni list Evropske unije
            
            
               L 208/31
            
         IZVEDBENA UREDBA KOMISIJE (EU) 2017/1456
   z dne 10. avgusta 2017
   o spremembi Uredbe Sveta (EU) 2016/44 o omejevalnih ukrepih zaradi razmer v Libiji
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta (SZVP) 2015/1333 z dne 31. julija 2015 o omejevalnih ukrepih zaradi razmer v Libiji in razveljavitvi Sklepa 2011/137/SZVP (1),
   ob upoštevanju Uredbe Sveta (EU) 2016/44 z dne 18. januarja 2016 o omejevalnih ukrepih zaradi razmer v Libiji in razveljavitvi Uredbe (EU) št. 204/2011 (2) in zlasti člena 20(b) Uredbe,
   ob upoštevanju naslednjega:
   
               (1)
            
            
               V Prilogi V k Uredbi (EU) 2016/44 so navedena plovila, ki jih je Odbor Združenih narodov za sankcije uvrstil na seznam v skladu z odstavkom 11 Resolucije Varnostnega sveta Združenih narodov 2146 (2014). Za navedena plovila veljajo številne prepovedi v skladu z navedeno uredbo, vključno s prepovedjo natovarjanja, prevoza ali raztovarjanja surove nafte iz Libije ter prepovedjo dostopa do pristanišč na ozemlju Unije.
            
         
               (2)
            
            
               Odbor Varnostnega sveta Združenih narodov je 2. avgusta 2017 dodal plovilo Lynn S na seznam plovil, za katera veljajo omejevalni ukrepi. Zato bi bilo treba Prilogo V k Uredbi (EU) 2016/44 ustrezno spremeniti.
            
         
               (3)
            
            
               Ker je plovilo Lynn S drugo plovilo, ki je navedeno v Prilogi V, bi bilo treba seznam plovil oštevilčiti.
            
         
               (4)
            
            
               Da se zagotovi učinkovitost ukrepov iz te uredbe, bi morala ta uredba začeti veljati takoj –
            
         SPREJELA NASLEDNJO UREDBO:
   Člen 1
   Priloga V k Uredbi (EU) 2016/44 se spremeni, kakor je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. avgusta 2017
      
         
            Za Komisijo
         
         
            V imenu predsednika
         
         
            Vodja Službe za instrumente zunanje politike
         
      
   
   
      (1)  UL L 206, 1.8.2015, str. 34.
   
      (2)  UL L 12, 19.1.2016, str. 1.
   
      PRILOGA
      Priloga V k Uredbi (EU) 2016/44 se spremeni:
      
                  1.
               
               
                  vnos:
                  „Ime: CAPRICORN
                  Plovilo je uvrščeno na seznam v skladu z odstavkoma 10(a) in 10(b) resolucije 2146 (2014), kakor je bila podaljšana in spremenjena z odstavkom 2 resolucije 2362 (2017) (prepoved natovarjanja, prevoza ali raztovarjanja; prepoved dostopa do pristanišč). V skladu z odstavkom 11 resolucije 2146 ta uvrstitev na seznam velja od 21. julija do 21. oktobra 2017, če je odbor prej ne razveljavi v skladu z odstavkom 12 resolucije 2146. Država zastave: Tanzanija
                  
                     Dodatne informacije
                  
                  Plovilo se od 16. julija 2017 nahaja ob obali Cipra.“
                  se nadomesti z naslednjim besedilom:
                  „1.   Ime: CAPRICORN
                  Plovilo je uvrščeno na seznam v skladu z odstavkoma 10(a) in 10(b) resolucije 2146 (2014), kakor je bila njena veljavnost podaljšana in kakor je bila spremenjena z odstavkom 2 resolucije 2362 (2017) (prepoved natovarjanja, prevoza ali raztovarjanja; prepoved dostopa do pristanišč). V skladu z odstavkom 11 resolucije 2146 ta uvrstitev na seznam velja od 21. julija 2017 do 21. oktobra 2017, če je odbor prej ne razveljavi v skladu z odstavkom 12 resolucije 2146. Država zastave: Tanzanija.
                  
                     Dodatne informacije
                  
                  IMO: 8900878. Plovilo je bilo od 16. julija 2017 opaženo ob obali Cipra.“;
               
            
                  2.
               
               
                  doda se naslednji vnos:
                  „2.   Ime: Lynn S
                  Plovilo je uvrščeno na seznam v skladu z odstavkoma 10(a) in 10(b) resolucije 2146 (2014), kakor je bila njena veljavnost podaljšana in kakor je bila spremenjena z odstavkom 2 resolucije 2362 (2017) (prepoved natovarjanja, prevoza ali raztovarjanja; prepoved dostopa do pristanišč). V skladu z odstavkom 11 resolucije 2146 ta uvrstitev na seznam velja od 2. avgusta 2017 do 2. novembra 2017, če je odbor prej ne razveljavi v skladu z odstavkom 12 resolucije 2146. Država zastave: Saint Vincent in Grenadine.
                  
                     Dodatne informacije
                  
                  IMO: 8706349. Plovilo je bilo od 26. julija 2017 opaženo v mednarodnih vodah približno 50 navtičnih milj jugovzhodno od Cipra.“